Nafarroako Parlamentuko Mahaiak, 2017ko irailaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Erriberan DBHI berri bat eraikitzeari dagokionez Hezkuntza Departamentuak egindako urratsei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko irailaren 18an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Alberto Catalán Higueras jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hauek aurkezten ditu, idatziz erantzun dakizkion:

Zein urrats egin ditu Hezkuntza Departamentuak Erriberako DBHI berria eraikitzeko, zeinean Cabanillasko, Fustiñanako eta Ribaforadako ikasleak eskolatuko baitira?

Zergatik ez du Departamentuak bete hiru herri horietako udaletako ordezkarien aurrean hartu zuen konpromisoa, ikastetxe berriaren kokalekua uda baino lehen erabaki eta horren berri ematekoa?

Egin al du horri buruzko txostenik? Zein data du? Zein izan dira txostenaren konklusioak?

Udalei balizko lurrei buruzko proposamenik eskatu al die? Zein datatan?

Erabakitako kokalekuaren berri noiz emanen die udalei eta gurasoen elkarteei?

Zein epe jarri ditu Departamentuak beharrezkoak diren faseetako bakoitza betetzeko, horren buruan ikastetxea eraiki eta abian jartzeari begira?

Corellan, 2017ko irailaren 13an

Foru parlamentaria: Alberto Catalán Higueras